section_heading: Karijera
paragraph_text: Sa Železnikom je dva puta osvojio Kup Radivoja Koraća, 2005. i 2007. godine i Jadransku ligu 2004. Bio je član juniorske reprezentacije Srbije na EP 2004. godine. U ožujku 2007. prelazi u turski Efes Pilsen, nakon odlaska Amerikanca Horacea Jenkinsa u izraelski Hapoel Jeruzalem. S Efesom je osvojio Kup Turske. Bio je na pripremama srpske reprezentacije za Europsko prvenstvo 2007. u Španjolskoj, ali je izbornik Zoran Slavnić odlučio da on i Mile Ilić ne putuju na prvenstvo.